Държавен вестник, бр. 99, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  99
Чл. 33. При трето ниво на сигурност се 
прилагат допълнителни специфични предпаз­
ни мерки, определени в плана за сигурност 
на кораба, по отношение на всяка дейност, 
посочена в чл. 31.
Чл. 34. Когато Изпълнителна агенция 
„Морска администрация“ обяви второ или 
трето ниво на сигурност, офицерът по сигур­
ността на кораба потвърждава промяната на 
нивото на сигурност и уведомява Изпълни­
телна агенция „Морска администрация“.
Чл. 35. (1) Непосредствено преди влизане в 
пристанище или по време на престой в прис­
танище на територията на държава – страна 
по Конвенция SOLAS, обявила второ или 
трето ниво на сигурност, офицерът по сигур­
ността на кораб потвърждава получаването 
на инструкции за второ или трето ниво на 
сигурност и уведомява офицера по сигурността 
на пристанището за началото на прилагане на 
съответните мерки и процедури от плана за 
сигурността на кораба, а при обявено трето 
ниво на сигурност – и на инструкциите на 
държавата – страна по Конвенция SOLAS, 
обявила трето ниво на сигурност.
(2) Офицерът по сигурността на кораба 
информира офицера по сигурността на прис­
танището относно трудности при прилагане 
на инструкциите. В този случай офицерът по 
сигурността на пристанището и офицерът по 
сигурността на кораба координират съвместни 
действия за преодоляване на трудностите.
Чл. 36. (1) Когато Изпълнителна агенция 
„Морска администрация“ определи или е 
определила по-високо ниво на сигурност за 
кораб от това, което е определено за прис­
танището, в което корабът възнамерява да 
влезе или в което се намира, офицерът по 
сигурността на кораба незабавно уведомява за 
създалата се ситуация офицера по сигурността 
на пристанището и компетентния орган на 
държавата – страна по Конвеция SOLAS, на 
чиято територия се намира пристанището.
(2) В случая по ал. 1 офицерът по сигурност­
та на кораба влиза във връзка с офицера по 
сигурността на пристанището за координиране 
на съответни действия при необходимост.
Чл. 37. При определено второ или трето 
ниво на сигурност на кораби, плаващи под 
българско знаме, възнамеряващи да влязат 
или намиращи се в пристанище на държа­
ва – страна по Конвенция SOLAS, с по-ниско 
ниво на сигурност, Изпълнителна агенция 
„Морска администрация“ незабавно уведомява 
държавата за това.
Чл. 38. (1) Когато кораби, плаващи под 
българско знаме, възнамеряват да влязат 
или се намират в териториалните води на 
държава – страна по Конвенция SOLAS, 
определила по-високо ниво на сигурност в 
района, капитанът на кораба или офицерът по 
сигурността на кораба повишава бдителност­
та в съответствие с предвиденото в плана за 
сигурност на кораба за съответното ниво на 
сигурност, а при наличие на информация, която 
може да окаже въздействие върху морската 
сигурност в района – незабавно докладват 
на корабопритежателя и на Изпълнителна 
агенция „Морска администрация“.
(2) Офицерът по сигурността на приста­
нището уведомява капитана или офицера по 
сигурността на кораб, плаващ под чуждо знаме, 
който възнамерява да влезе или се намира 
в териториалните води на Република Бълга­
рия, за определеното ниво на сигурност и за 
мерките по сигурността, които той следва да 
предприеме, както и за мерките, предприети с 
цел осигуряване на защита срещу заплахата.
Раздел II
Оценка на сигурността на кораба
Чл. 39. (1) Оценката на сигурността на 
кораба включва:
1. определяне на съществуващи мерки, 
процедури и дейности по сигурността;
2. определяне на най-важните корабни дей­
ности, които е необходимо да бъдат защитени;
3. определяне на възможни заплахи за най-
важните корабни дейности и вероятността 
от тяхното възникване с цел установяване и 
степенуване на мерките за сигурност;
4. определяне на уязвимите места, свър­
зани с дейността на кораба, като се отчита и 
човешкият фактор.
(2) Оценката по ал. 1 отчита и следните 
елементи:
1. физическа сигурност;
2. структурна цялост;
3. системи за защита на персонала;
4. процедурни политики;
5. радио- и телекомуникационни системи, 
в това число компютърни системи и мрежи;
6. други елементи на сигурността, които, 
ако бъдат застрашени, могат да представляват 
риск за лица, имущество или операции на 
борда на кораба или в пристанището.
Чл. 40. (1) При извършване на оценката на 
сигурността на кораба се отчитат и:
1. всички открити места за достъп на ко­
раба, включително откритите палуби, като 
се оценява възможността за използването им 
от лица, целящи нарушаване на сигурността;
2. местата за достъп на кораба, използвани 
от лица с право на достъп;
3. местата за достъп на кораба, които биха 
могли да бъдат използвани от лица, целящи 
качване на борда на кораба през тези места, 
без да имат това право.
(2) При извършване на оценката на сигур­
ността на кораба се отчитат и постоянната 
приложимост на съществуващите, свързани 
със сигурността мерки, правила, процедури и